Būdviečių ežeras
54°25′13″š. pl. 23°03′03″r. ilg.﻿ / ﻿54.4204°š. pl. 23.0508°r. ilg.﻿ / 54.4204; 23.0508 Būdviečių ežeras – ežeras pietvakarių Lietuvoje, Kalvarijos savivaldybėje, apie 3 km į šiaurės vakarus nuo Akmenynų. Ežero ilgis iš šiaurės į pietus – 0,38 km, plotis – iki 0,14 km. Altitudė 187,1 m. Šiaurinis ir pietinis krantai žemi, pelkėti, rytinis ir vakarinis – aukštoki. Aplinkui plyti pievos ir dirbami laukai. Ežerą iš pietų į šiaurę prateka Rausvė (Šešupės intakas). Netoliese įsikūrę Būdviečių ir Aleksandravo kaimai.